

Ára: 180 Ft

VIII. évf. 8. szám Advent 4. vasárnapja 2021. december 19.

**TANÍTÁS A KARÁCSONYRÓL**

Talán minden ember legkedvesebb ünnepe a Karácsony: a hatalmas Isten egészen közelinek, egészen embernek, sőt gyermeknek mutatkozik, - így „ajánlja föl nekünk szeretetét ... " (Róm 5,8). A Karácsonyt sok kedves szokással vették körül a századok. Ami igazán helyes és szép szokás volt, azt ne engedjük elpusztulni. Ugyanakkor őrizzük meg az ünnep vallásos, keresztény tartalmát, s ne hagyjuk, hogy édeskés polgári-pogány ünneppé váljék.

*Mi a Karácsony tartalma?*

Jézus hármas születése.

Raphaël - La Madone de Lorette

Örök születés : a Szentháromságban minden idők előtt született a második isteni Személy, az isteni Ige az Atyától, anya nélkül. ,,Kezdetben volt az Ige ... " Erre utal a zsoltár: ,,Az Úr mondá nékem: én Fiam vagy Te !"

Földi születés: Isten elküldte egyszülött Fiát az emberiség megváltására. Időben született szűz anyától, atya nélkül. ,.Az Ige testté lőn és miköztünk lakozék." Erre utal a jövendölés: ,,Gyermek született nékünk, és Fiú adatott nékünk!"

Kegyelmi születés: Jézus születése nem egy rég elmúlt történeti tény, melyhez semmi közünk. Ő a liturgiában minden évben megújítja születését, újból és újból megszületik hívei szívében, hogy amint ő az Atya egyszülött Fia, úgy mi is elnyerjük a fogadott fiúságot. .,Mindazoknak, akik befogadták, hatalmat adott, hogy Isten gyermekeivé legyenek, azoknak ... akik Istenből születtek."

*Mi jellemzi a karácsonyi lelkületet?*

1. A megtestesülés hittitkába merült tekintettel szemléljük Isten ajándékát - belőle megilletődött tisztelet és ünneplő örvendezés fakad.

2. Felismerjük saját istengyermekségünk méltóságát - ez örömmel, de egyúttal felelősségérzettel tölt el, hiszen a nemesség kötelez.

3. Felismerjük a keresztény testvériség értékét, hiszen ugyanabban az istengyermekségben részesültünk mindnyájan.

*Melyek a karácsonyi ünneplés sajátos gyakorlatai?*

Merüljünk bele teljesebben a liturgia gazdagságába. Karácsonykor az Egyház három különböző szövegű misét engedélyez (éjféli, hajnali, ünnepi). Hív a karácsony nyolcada alatt tartott misékre, a templomi, közösségi vagy egyéni zsolozsmázásra. Nem illik, hogy egyetlen misével elintézzük az ünnepet, s utána csak eszem-iszomba merüljünk.

”Aki szeret, az énekel”. Énekeljük ebben az időben többet az Úr énekeit. Sőt becsüljük a társas világi éneklésre való bőségesebb alkalmat is: ezek kedves öröme is az Úr ajándéka, s átjárhatja a karácsonyi derű.

A társas élet krisztusi szellemű gyakorlata is a karácsonyi napokra tartozik. Ápoljuk a nemes barátságokat, emberi kapcsolatokat (beszélgetések , a magányosok és betegek látogatása, levelezés).

*Melyek a Karácsony szimbólumai?*

1. Főképpen az ünnepi örömet hirdető templom. Hagyományosan több gyertya ég az oltáron, sőt szép a gyertyákkal kivilágított templomhajó. **A** fehér és arany miseruhák, a nagymise ünnepélyessége is az öröm hírnöke.
2. Visszatér a legszebb karácsonyi ének: a Gloria (Dicsőség a magasságban). Énekeljük e napokban két­ szeres örömmel, hiszen a betlehemi angyaloktól tanulta, s a karácsonyi öröm szellemében növelte himnusszá az ősegyház e magasztaló éneket.
3. Sok kedves szokást kapcsolt a népi áhítat a Karácsonyhoz. Ezek ugyan nem liturgikus szimbólumok. de segítik a karácsonyi lelkületet.

Ilyenek: a betlehem és a betlehemes játék, mely a gyermekek szeme elé állítja a születés eseményét. Ilyen a Németországból az újabb korban elterjedt fenyőfa, mely zöldjével az örök életre, ajándékaival pedig a Kisded kegyelmi ajándékaira emlékeztet.

**Karácsonyi ajándékvitel**

Régi népi szokás volt az ádventi ostyahordás. Ennek hagyományát felújíthatjuk, amikor karácsonyi ajándékainkat, kedvességül valamicske élelmet stb. a gyermekekkel a rokonoknak, barátoknak szétküldjük az ünnep előtti napokban. A gyermekek e verssel köszöntsenek be a meglátogatott házba:

Mennyből alászállott kisded Jézus Urunknak, a mennyek és földek szent Alkotójának születése napját e világ Urának érje békességgel lakója e háznak.

Mert a nap, hold, csillag örömet jeleznek, hogy ideje eljött szent születésének. Én is ajándékot hoztam szeretettel a mi családunktól, szíves üdvözlettel. Dicsértessék a Jézus Krisztus!

Majd elénekelnek egy ádventi éneket, pár falatot kapnak és távoznak.

**Étkezés előtt**

Ki asztalt terítesz az égi madárnak,

Teríts asztalt, teríts, szegénynek és árvának.

Nyújtsd ki atyánk, nyújtsd ki jóságos kezedet,

Adj a koldusnak is tápláló kenyeret.

Ételben, italban legyen bőven részünk.

Gondviselő Atyánk, könyörögve kérünk. Ámen

**Étkezés után**

Gondviselő Atyánk, asztaltól kelve

Szívből hálát adunk kezünk összetéve.

Álld meg ezt a házat s ennek gazdáját,

Fordítsd vissza néki a vendéglátását,

Szánd meg a szegényt, a szenvedőt s az árvát,

S a benned bízóknak viseld mindig gondját! Ámen

**Karácsonyi gyertyagyújtás**

A családok manapság a karácsonyfa alatt kezdik meg a Karácsony ünneplését. Először ádventi énekeket éneklünk (pl. Ó jöjj, ó jöjj, 1-2. vsz., Serkenj lelkem ...: 1- 2. vsz.). Ezután valaki Izaiás jövendölését olvassa:

„A nép, amely sötétségben járt, nagy fényességet lát. Azoknak, akik a halál árnyékának tartományában éltek, fényesség támad. Gyermek születik nekünk, és Fiú adatik nekünk, és a fejedelemség az ő vállán lesz. És ez lesz az ő neve: Csodálatos, Tanácsadó, Erős Isten, a jövendő korszak Atyja, a Békesség Fejedelme.”

A család tagjai válaszolják: Istennek legyen hála.


Folytatjuk az előbb megkezdett éneket, majd a karácsonyi evangéliumot olvassuk (Lukács ev. 2. fejezet), vagy az ünnephirdetést (lásd lentebb) énekli a "család egyik tagja. Ezután gyújtjuk meg a karácsonyfa és a betlehem fényeit, majd néhány karácsonyi ének következik (a gyermekek egyenként is énekeljenek a kis Jézus örömére), végül a családfő könyörgést mond:

Isten, ki ezt a szent éjszakát az igaz Világosság fölragyogásával fénylővé tetted: add meg, hogy amint most e világosság titkát szemléljük a földön, úgy annak örömeit is megízlelhessük majd a mennyben. Ki veled él és uralkodik a Szentlélekkel egységben, Isten, mindörökkön örökké. Ámen.

A családtagok boldog ünnepet kívánnak egymásnak és átadják ajándékaikat.

**A Karácsony meghirdetése**

Az éjféli szentmise előtt, vagy családi ünneplés keretében meghirdethető a Karácsony ünnepe. Az előénekes liturgikus ruhában két gyertyavivőtől kísérve énekli az ünnep meghirdetésének szövegét a Martyrologium Romanum szerint:









**A gyermek Jézus szobrának jászolba helyezése**

Az éjféli szentmise kezdetén ünnepélyesen a templomi jászolba helyezhetik a gyermekJézus szobrát. A menet élén a turiferek és a körmeneti kereszt halad, majd pedig a diakónus a szoborral. melyet vihet maga a pap is a körmenet végén. Eközben a hívő közösség a szentmise bevonulási énekét énekli. A diakónus vagy a pap a jászolba fekteti a gyermek Jézus szobrát. A körmenet ez­ után indul az oltárhoz, ahol az oltárhódolattal folytatódik a szentmise.

Amennyiben a körmenet nem tudja könnyen megközelíteni a jászol végleges helyét, szabad a szobrot az oltár elé helyezni. majd a szentmise után átvinni végleges helyére.

MISEREND

A fokozódó járványhelyzetre való tekintettel a plébánia ingyenes COVID-tesztelő buszt tud biztosítani min. 40., max. 100 fő részére, amihez a mintát orrnyálkahátyából veszik. Aki szeretne élni ezzel a lehetőséggel kérem iratkozzon fel a templomban kihelyezett jelentkezési lapra. A vizsgálat egyébként 9000 Ft-ba kerülne, de így ingyenesen elérhető mindenkinek a Ceferino Intézet támogatásával, aki feliratkozik és eljön a vizsgálatra.

2021.12.20. H 09:30 Táncház a Becskei Óvodában

11:00 Táncház a Berceli Kultúrotthonban

16:00 Szentmise a Szécsénkei Templomban, előtte gyóntatás

17:00 Szállást keres a Szent Család ájtatosság a Berceli Templomban

2021.12.21. K 17:00 Szállást keres a Szent Család ájtatosság a Berceli Templomban

2021.12.22. Sz 10:30 Kámfor Bábszínház a Becskei Templomban

12:00 Fejes Sándor temetése a Becskei Temetőben

14:00 Szilfai Ferenc gyászmiséje és temetése Bercelen

17:00 Szállást keres a Szent Család ájtatosság a Berceli Templomban

2021.12.23 Cs 16:00 Szentmise a Nógrádkövesdi Templomban, előtte gyóntatás

17:00 A kis gyufaárus lány színdarab a berceli főtéren

2021.12.24. P 17:00 Vigíliai igeliturgia a Galgagutai Templomban (S)

**Szenteste** 18:00 Vigíliai igeliturgia a Szécsékei Templomban ®

19:30 Éjféli mise a Vatikánban

21:00 Vigíliai szentmise a Becskei Templomban

21:00 Vigíliai igeliturgia a Nógrádkövesdi Templomban

23:00 Éjféli mise a Berceli Templomban

2021.12.25 Sz **08:30 Pásztorok miséje a Berceli Templomban**

**Karácsony** *Elh. Kertész Lászlóné Szilfai Magdolna*

**10:30 Igeliturgia a Becskei Templomban**

**10:30 Szentmise a Galgagutai Templomban**

**12:00 Igeliturgia a Szécsénkei Templomban**

**12:00 Szentmise a Nógrádkövesdi templomban**

2021.12.26 V **08:30 Szentmise a Berceli Templomban** *Elh. Villányi Zoltán*

**Szent 10:30 Szentmise a Becskei Templomban**

**Család 10:30 Igeliturgia a Galgagutai Templomban**

**vasárnapja 12:00 Szentmise a Szécsénkei Templomban**

**12:00 Igeliturgia a Nógrádkövesdi templomban**

**14:00 Lovasok megáldás a Berceli Templomnál**

**A COVID-19 pandémia elmúlásáig az időpontok változtatásának jogát fenntartjuk!**

Amennyiben a járványügyi előírások miatt a szertartásvégző nem tud jelen lenni a szertartáson, a hívek közös imádságot, lehetőleg igeliturgiát tartsanak a templomban. Az igeliturgiákat lehetőleg akolitus végezze, illetve imádkozzunk papi és szerzetesi hivatásokért!

Római Katolikus Plébánia 2687 Bercel, Béke u. 20.

tel: 0630/455-3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005

**Minden jog fenntartva, beleértve a másoláshoz, digitalizáláshoz való jogot is.**